Document ID: 32004R2199

ΚΑΝΟΝΙΣΜΌΣ (EK) αριθ. 2199/2004 ΤΗΣ ΕΠΙΤΡΟΠΉΣ
της 10ης Δεκεμβρίου 2004
για την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 18, καθώς και τις αντίστοιχες διατάξεις των λοιπών κανονισμών που αφορούν την κοινή οργάνωση των αγορών των γεωργικών προϊόντων,
Εκτιμώντας τα ακόλουθα:
(1)
Σύμφωνα με το άρθρο 3 τελευταίο εδάφιο του κανονισμού (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή (2), πρέπει να δημοσιευθεί, στην πλήρη της διατύπωση, η ονοματολογία των επιστροφών που ισχύει από την 1η Ιανουαρίου 2005, όπως προκύπτει από τις διατάξεις των κανονισμών των σχετικών με τα καθεστώτα εξαγωγής για τα γεωργικά προϊόντα.
(2)
Πρέπει να ληφθούν υπόψη οι τροποποιήσεις της συνδυασμένης ονοματολογίας όσον αφορά το χοίρειο κρέας, τους οίνους Tokay, τα πορτοκάλια, τα μήλα και τη σουλτανίνα, οι οποίες επήλθαν με τον κανονισμό (ΕΚ) αριθ. 1810/2004 (3) και ισχύουν από το 2005 και να προσαρμοστεί αναλόγως η ονοματολογία των επιστροφών.
(3)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3846/87 τροποποιείται ως εξής:
1.
Το παράρτημα I αντικαθίσταται από το παράρτημα I του παρόντος κανονισμού.
2.
Το παράρτημα II αντικαθίσταται από το παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 2004

Labels: 3
6